[{"text_idx": "#000000", "text": "Eksperiment: ko\u0303ht (su\u0308nnitusja\u0308rgselt) vormi III osa"}, {"text_idx": "#000002", "text": "Lugu sellest, kuidas ma oma kauni ko\u0303hu unistuse poole liikuma hakkasin, kuid selleni siiski ei jo\u0303udnud."}, {"text_idx": "#000003", "text": "Loen praegu huviga eelmist selle teemalist postitust ning mo\u0303tlen, kui suure o\u0303hinaga neid harjutusi tegema asusin ja kuidas mo\u0303ned na\u0308dalad ka edukalt sellega hakkama sain, kuid siis esimeste koroona uudiste peale liigselt stressi la\u0308ksin ning vaikselt sihi silmist kaotasin."}, {"text_idx": "#000005", "text": "Kevade poole proovisin veel uuesti ree peale saada, kuid seegi la\u0308ks edutult, kuna Noorha\u0308rra muutus aina asjalikumaks ning ta\u0308helepanu jagamine kahe lapse vahel aina aktuaalsemaks. Vo\u0303iks ju arvata, et koroonast tulenev kodus olemine on parim aeg vo\u0303imlemiseks, kuid praktika to\u0303estas siiski vastupidist. Peamiselt seeto\u0303ttu, et harjutuste seeriaid oli mitmeid ning nende tegemiseks, eriti alguses, on vaja omajagu keskendumist. See vo\u0303imalus on aga u\u0308sna haruldane, kui lapsed samal ajal lo\u0303unaund ei tee ning imetad o\u0308o\u0308tundidel tiheda vahega pisemat, et ka tema oma kasvamisi teha saaks. Seejuures ei kannatanud mitte ainult mu ko\u0303hulihaste vormumine, vaid ka u\u0308leu\u0308ldine fu\u0308u\u0308siline liikumine."}, {"text_idx": "#000006", "text": "Suvi to\u0303otas piirangute kadumisega natuke helgemat meeleolu ning kaunis kevad ka rohkelt vo\u0303imalusi va\u0308ljas liikuda. Paariks na\u0308dalaks see isegi suurendas mu harjutuste tegemist, kuid kuna puudus ja\u0308rjepidevus ja ma poleks suutnud sa\u0308titud ta\u0308htajaks saavutada seda vormi, millest unistasin, siis tundsin kuidas motivatsioon taaskord kadus. Hakkasin end seeto\u0303ttu veel halvemini tundma ja nii see no\u0303iaring aina kordus ja kordus. Lo\u0303puks otsustasin pooleldi trotsiga, et ja\u0308tan asja teadlikult katki, siis ei ole pidevat mo\u0303tlemist ja sisemist na\u0308rimist, kuidas oleksin saanud ko\u0303ike paremini teha."}, {"text_idx": "#000007", "text": "Aktsepteerisin, et sel suvel ma soovituni ei jo\u0303ua ning edaspidi teen endasse puudutavaid eesma\u0308rke tasaselt sisemise motivatsiooni ajel ja jagan oma progressi ning edusamme tagantja\u0308rele. Na\u0308iteks nagu juhtus mu trenniharjumuste taaselustamisega, kus sisuliselt 3000 sammuga pa\u0308evadest ja igasuguse fu\u0308u\u0308silise aktiivsuse puudumisest 3-4 korda na\u0308dalas aktiivset trenni tegema hakkasin. Teen seda ta\u0308nini ja mu keskmine sammude arv on to\u0303usnud 7000 \u2013 14000 sammu juurde pa\u0308evas, mis on toonud mitmeid muutusi nii mu mo\u0303ttelaadis kui va\u0308limuses. Seejuures ka ko\u0303hulihastes, kuid to\u0303e huvides lisan, et need on vormunud siiski harjutuste tegematusest hoolimata."}, {"text_idx": "#000008", "text": "Kindlasti mo\u0303tled, et kuidas nu\u0308u\u0308d edaspidi ko\u0303hulihastega ja\u0308tkan? Mo\u0303tlen sellele isegi ja hetkel on mul sees suur segadus, sest ma ei oska vastata ku\u0308simusele \u201cmiks ma heas vormis ko\u0303hulihaseid otseselt vajan, kui olen seni suutnud nendeta kenasti hakkama saada?\u201d ja niikaua, kuniks sellele vastust enda sees ei tea, ma linnukese kirja saamiseks vo\u0303i eneseto\u0303estuseks end kindlasti survestama ei hakka."}, {"text_idx": "#000009", "text": "Kas tunnen end la\u0308bikukkunujana? Vo\u0303ib-olla pisut, sest usun, et mu kasvamisprotsessile oli mitmeid kaasaelajaid, kelle ees tunnen end justkui la\u0308bikukkujana. Isendas seda va\u0308ga ei tunne, sest kaotasin eesma\u0308rgi juba kevadel silmist, misto\u0303ttu olen olukorraga jo\u0303udnud leppida ja na\u0308en selles pigem ajutist tagasilangust kui allaandmist. Surve va\u0308hendamiseks olen aga otsustanud edasise teekonna hoida esialgu enese teada ja jagada tulemit teiega siis, kui see pa\u0308riselt ka saavutatud on."}, {"text_idx": "#000010", "text": "Ko\u0303ige rohkem kurvastab mind aga see, et kogu eelnev tundub kui u\u0308ks suur vabandus, miks ma ei suutnud enda eesma\u0308rgile kindlaks ja\u0308a\u0308da. On u\u0308sna to\u0303ena\u0308oline, et leian eneses uue motivatsiooni kui olen nii sellele kui eelmisele miks ku\u0308simusele vastuse leidud. Seniks aga jagan ilma pikema jututa teiega ta\u0308nast olukorda oma ko\u0303hust koos enne ja pa\u0308rast piltidega."}, {"text_idx": "#000012", "text": "Neid vaadates tunnen, et mul ei ole ku\u0308ll mu unistuste ko\u0303hulihaseid, aga sellest hoolimata on mu keha mulle siiski maailma ko\u0303ige kalleim ja ta\u0308itun sellest suure ta\u0308nutundega."}, {"text_idx": "#000013", "text": "P.s Hiljuti hakkasin ja\u0308lgima u\u0308ht silmiavavat Instagrammi kontot, mis ra\u0308a\u0308gib kehapositiivsusest ja sellest, et ko\u0303ik, mida internetis na\u0308hakse, ei ole pa\u0308ris. Lisaks sellele toob ta va\u0308lja, milline on inimese keha ilma poseerimata ja filtriteta, misto\u0303ttu mainin ka oma piltide ja\u0308rel a\u0308ra, et siin na\u0308htu ko\u0303rval on ka minul pa\u0308evi (eriti pa\u0308rast saia vo\u0303i liigse valgu tarbimist), kus mu ko\u0303ht on hoopis silmna\u0308htavalt punnis, kuid olen o\u0303ppinud seda aktsepteerima, sest see on inimkeha loomuliku toimimise reaktsioon, mille vastu vo\u0303itlemine tarbetult ajakulukas tundub."}, {"text_idx": "#000014", "text": "Pealegi soojendab mu su\u0308dant uskumus, et ko\u0303ik kehad on ilusad, kuniks nende sees elav inimene end kaunina tunneb, sest sellest armastusest enda vastu saab to\u0303eline sisemine kasv alata, mida muutuste tegemises enim vaja on. Loodan, et ka Sina, armas lugeja, oled oma kehaga ta\u0308na so\u0303prussidemeis."}]